Rusijos Federacijos Federalinė mokesčių policijos tarnyba

Rusijos Federacijos Federalinė mokesčių policijos tarnyba (rus. Федеральная служба налоговой полиции Российской Федерации; ФСНП России) - tiesiogiai Rusijos Federacijos prezidentui pavaldus teisėsaugos organas, egzistavęs 1992-2003 m.

Istorija

1992 m. kovo 18 d. buvo RF prezidento įsaku Nr. 262 buvo įkurta Vyriausioji mokestinių tyrimų valdyba prie RF Valstybinės mokesčių tarnybos. Jos etatuose dirbo 12 tūkstančių darbuotojų, valdybai vadovavo KGB generolas V. Jampolskis.
1993 m. gegužės 20 d. buvo priimtas įstatymas „Apie federalinius mokesčių policijos organus“ (rus. О федеральных органах налоговой полиции), kuris nustatė, kad Vyriausiosios mokestinių tyrimų valdybos funkcijas perėmė įkurtas Rusijos Federacijos Mokesčių policijos departamentas (rus. Департамент налоговой полиции Российской Федерации), turėjęs Rusijos valstybinio komiteto teises.

1993 m. spalio 11 d. buvo patvirtinti „RF Mokesčių policijos departamento nuostatai“ (rus. Положение о Департаменте налоговой полиции Российской Федерации) ir sąrašas pareigybių, kurioms numatyti specialūs mokesčių policijos darbuotųjų laipsniai. Buvo patvirtinti mokesčių policijos etatai - 1994 m. sausio 1 d. joje dirbo 21,5 tūkstančio darbuotųjų, 1995 m. sausio 1 d. - 43,8 tūkstančio, dar vėliau jų skaičius padidėjo iki 53 tūkstančio (neskaitant aptarnaujančio personalo). Departamento direktoriumi buvo paskirtas generolas pulkininkas S. Almazovas.
1995 m. gruodžio 17 d. įstatymas „Apie federalinius mokesčių policijos organus“ buvo pakeistas, dabar Mokesčių policijos departamentas imtas vadinti Federaline mokesčių policijos tarnyba. Numatyta, kad tarnybos direktorius gali turėti laipsnį, ne didesnį kaip mokesčių policijos generolas pulkininkas, direktoriaus pavaduotojai ir pagrindinių valdybų (operatyvinės, tardymo, mokestinių tikrinimų, savojo saugumo, fizinės apsaugos, kadrų, organizacinio-inspekcinio, operatyvinio techninio, paieškos) viršininkai - mokesčių policijos generolo leitenanto.
Įsteigta ši teisėsaugos institucija turėjo operatyvinės-paieškinės veiklos, ekspertizių ir tardymo atlikimo teisę. Institucijos pareiga buvo kovoti su mokestiniais nusikaltimais ir nusižengimais bei korupcija mokesčių organuose.
2000 m. kovo 16 d., įvertinant Federalinės mokesčių tarnybos veiklos svarbą, buvo įvesta profesinė šventė - Mokesčių policijos diena, švenčiama lapkričio 21 d.
RF FMPT buvo teisėsaugos organas, kuris visiškai išlaikydavo save. 2001 m. mokesčių policija iškėlė daugiau kaip 36 tūkst. baudžiamųjų bylų, kurias pabaigus atlyginant valstybės patirtą žalą atgauti maždaug 27 milijardai rublių. Viso veikimo metu RF FMPT atgavo virš 100 milijardų rublių. Išaiškinta virš 150 tūkst. administracinių nusižengimų, už kuriuos paskirta baudų už kelis šimtus milijonų rublių.
RF FMPT buvo įkurta Mokesčių policijos akademija (rus. Академия налоговой полиции) ir kitos lavinamosios institucijos. Leido laikraštį „Mokesčių policija“ (rus. Налоговая полиция).
Režisierius Igoris Apasianas apie mokesčių policiją sukūrė serialą „Maroseikos gatvė, 12“ (rus. Маросейка, 12). Buvo leidžiamos detektyvinės knygos apie mokesčių policijos veiklą.
2003 m. liepos 1 d. RF Federalinė mokesčių policijos tarnyba RF Prezidento Vladimiro Putino įsakymu buvo panaikinta. Priežastys nebuvo nurodytos. Daugelis RF FMPT funkcijų ir 16 tūkstančių darbuotojų perduoti RF Vidaus reikalų ministerijai. Materialinė bazė ir 40 tūkstančių darbuotojų perduoti naujai įkurtai Rusijos Federacijos Federalinei narkotikų apyvartos priežiūros tarnybai (rus. Федеральная служба Российской Федерации по контролю за оборотом наркотиков).